Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szóló 235/1997. (XII. 17.) Korm. rendelet Mellékletének XVI. számú adatlapját oly módon, hogy törölje arról az örökbe
Paragraph Index: 771

3. AZ ADATVÉDELMI BIZTOS KÖZLEMÉNYEI Közlemény az MSZP adatkezelésével kapcsolatban A Medgyessy Péter szocialista miniszterelnök-jelölt által több millió polgárhoz eljuttatott levél kapcsán indított vizsgálatot az adatvédelmi biztos 2002. február 19-én a pártigazgatónak küldött levéllel lezárta. A vizsgálat fontosabb megállapításairól a biztos levélben értesítette a panaszosokat. Az egyik ilyen levél tartalmát az MTI nyilvánosságra hozta március 12-én. A vizsgálat során a biztos jogellenes adatkezelést állapított meg, ezért – az adatvédelmi törvény elõírásának megfelelõen – a pártigazgatónak küldött levélben felszólította a Magyar Szocialista Pártot mint adatkezelõt, hogy szüntessék meg a telefonkönyvek adatainak felhasználásával létrehozott adatállomány (kiküldési címlista), valamint a további kapcsolatot nem igénylõkrõl készült adatállomány (tilalmi lista) kezelését, és e nyilvántartásokat semmisítsék meg. A biztos levelében azt is kérte, hogy a megtett intézkedésekrõl 30 napon belül írásban adjanak tájékoztatást, továbbá jelezte, hogy az MSZP válaszlevelének megérkezését követõen a sajtót is tájékoztatni kívánja az ügy befejezésérõl. Az MSZP álláspontját március 20-án kelt levelében fejtette ki a pártigazgató. A jogszabályi hivatkozásokban bõvelkedõ, az adatvédelmi biztos vizsgálati módszerét és egyes megállapításait kifogásoló tizenkét oldalas válaszból az tûnik ki, hogy a párt illetékesei az adatvédelmi biztos vizsgálatát még nem tekintik lezártnak, és a biztos által kifogásolt adatkezeléseket jogszerûnek vélik. Az MSZP – téves jogértelmezés alapján – figyelmen kívül hagyta az adatvédelmi törvény azon elõírását, miszerint a biztos felszólítása nyomán „az adatkezelõ haladéktalanul köteles megtenni a szükséges intézkedéseket”, ugyanakkor a válaszlevélben kifejezték készségüket, hogy az adatvédelmi biztos „végleges álláspontjának kialakítása után, rendelkezéseit az ajánlásban foglaltaknak megfelelõen” teljesíteni fogják. Az adatvédelmi biztos a szóban forgó ügyben nem ajánlást adott ki, amelyet az érintett észrevételei, jogi érvei alapján esetleg módosíthatna, hanem – körültekintõ vizsgálat és az egyértelmû jogszabályi rendelkezések alapján – jogellenes adatkezelést állapított meg, ezért ismételten felszólította az MSZP-t mint adatkezelõt, hogy semmisítsék meg a telefonkönyvekben található elõfizetõk név- és lakcímadataiból készült – a választási kampányanyag postázását segítõ – címlistákat, adatállományokat, illetve a párttal további kapcsolatot nem igénylõ polgárokról vezetett nyilvántartást. Az adatvédelmi biztos megállapításait részletesen tartalmazó – a pártigazgatónak február 19-én megküldött – levél a www.obh.hu címen, az adatvédelmi biztos honlapján, az aktuális információk között olvasható. Az MSZP március 20-iki levelére az adatvédelmi biztos külföldi útjáról való hazatérte után fog részletesen válaszolni. Budapest, 2002. március 25. Dr. Péterfalvi Attila (787/A/2001) Közlemény Az elmúlt napokban több olyan beadvány érkezett az adatvédelmi biztoshoz, amelyben az állampolgárok arról számoltak be, hogy személyes elektronikus postafiókjukba ismeretlenek kéretlenül politikai tartalmú leveleket juttattak el. A beadványozók által sérelmezett levelek mindegyike bárki számára – személyes adatok megadása nélkül – e-mail cím regisztrálására lehetõséget biztosító elektronikus postaközpontok valamelyikébõl érkezett, olyan e-mail címekrõl, amelyekbõl nem lehetett megállapítani a feladó kilétét. A levelek felhívást tartalmaztak arra, hogy a címzett valamelyik párt vagy valamelyik politikai oldal mellett adja le a voksát. Nem tartalmaztak a levelek semmilyen információt arra vonatkozóan, hogy a feladók a címzettek e-mail címét milyen forrásból szerezték meg, és arra sem, hogy hol lehet tiltakozni a további levelek küldése ellen. A beadványozók nem tudták, hogy a reklámok feladói honnan szerezték meg személyes e-mail címüket. Az e-mail útján küldött reklámokra vonatkozó különös szabályokat az elektronikus kereskedelmi szolgáltatások,

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes